Държавен вестник, бр. 109, 2025 г., стр. 68

СТР.  68	
Д Ъ Р Ж А В Е Н  В Е С Т Н И К 	
БРОЙ  109
на първичните дилъри – считано от датата, 
посочена в решението;
2. е прекратено участието в ЕСРОТ по 
реда на чл. 6;
3. не са проведени успешно тестовете по 
реда на ал. 5.
(7) Българската народна банка поддържа 
актуален списък на участниците в АДЦК на 
официалната си страница в интернет.
Чл. 8. (1) Българската народна банка про­
вежда аукциони за ДЦК в понеделник. По 
решение на министъра на финансите БНБ 
може да провежда аукциони и в други дни 
от седмицата.
(2) Когато определеният по ал. 1 ден не 
е работен, аукционът се провежда на след­
ващия работен ден.
(3) По решение на министъра на финан­
сите БНБ може да организира извънредни 
аукциони, в които могат да участват само 
определени в решението първични дилъри. 
След получаване на съобщението от Ми­
нистерството на финансите БНБ уведомява 
първичните дилъри за условията на извън­
редния аукцион.
(4) На първичния пазар ДЦК могат да се 
придобиват и по други начини, определени 
от министъра на финансите в съответствие 
с действащото законодателство.
Чл. 9. (1) В аукционите могат да участват 
само първични дилъри – участници в АДЦК.
(2) Първичните дилъри могат да участват 
в аукционите със състезателни поръчки, като 
използват образци съгласно съответните 
приложения към наредбата.
(3) Първичните дилъри могат да участват 
със състезателни поръчки както от свое име 
и за своя сметка, така и от свое име, но за 
сметка на свои клиенти.
(4) По решение на Министерството на 
финансите първичните дилъри могат да 
участват и с несъстезателни поръчки както 
от свое име и за своя сметка, така и от свое 
име, но за сметка на свои клиенти, които 
не са банки или инвестиционни посредници, 
включително и такива, установени в държава 
членка или в трета страна. 
(5) Аукционите се провеждат от комисията 
по чл. 7, ал. 3 в БНБ.
Чл. 10. (1) В аукционите по чл. 8 първич­
ните дилъри могат да участват и с поръчки за 
замяна на притежавани от тях ДЦК, обратно 
изкупувани без определен срок по реда на 
чл. 41, ал. 1.
(2) Поръчките за участие са състезателни 
и се правят по реда на чл. 12, ал. 1 и 2.
(3) Съвкупната номинална стойност на 
всяка заявена поръчка следва да е равна на 
съвкупната номинална стойност на поръчката, 
заявена за обратно изкупуване чрез замяна 
по реда на чл. 41, ал. 1.
Чл. 11. (1) Не по-късно от три работни дни 
преди провеждането на всеки аукцион БНБ 
уведомява участниците в АДЦК за получената 
от Министерството на финансите информа­
ция относно: номера на емисията на ДЦК 
(ISIN); предлаганото количество; валутата на 
емитиране; лихвения процент за съответния 
период, когато те са лихвоносни; датите за 
изплащане на лихвите и номинала; промяната, 
ако има такава, в съотношението на пред­
лаганите за състезателни и несъстезателни 
поръчки ДЦК; промяната, ако има такава, в 
максималното количество ДЦК, които един 
участник със състезателни поръчки може 
да придобие (включително когато участва 
от свое име, но за сметка на свои клиенти), 
както и сроковете за заплащането на ДЦК, 
ако те са различни от тези по чл. 14, ал. 3.
(2) Когато на основание чл. 9, ал. 4 в 
аукциона участват и първични дилъри с 
несъстезателни поръчки, съотношението на 
ДЦК, предлагани за състезателни и несъсте­
зателни поръчки, е 80 на сто към 20 на сто 
от общото предложено количество.
(3) Максималното количество ДЦК, които 
един участник може да придобие (включител­
но когато участва от свое име, но за сметка 
на свои клиенти) със състезателни поръчки, е:
1. за краткосрочни ДЦК – 15 на сто от 
предназначеното за продажба чрез състеза­
телни поръчки количество;
2. за средносрочни ДЦК – 35 на сто от 
предназначеното за продажба чрез състеза­
телни поръчки количество;
3. за дългосрочни ДЦК – 50 на сто от 
предназначеното за продажба чрез състеза­
телни поръчки количество.
(4) При подаване на информацията по реда 
на ал. 1 министърът на финансите може да 
определя и други съотношения, различни от 
посочените в ал. 2 и 3.
Чл. 12. (1) Първичните дилъри подават 
поръчките си за участие в аукцион за ДЦК в 
срок до 10 ч. в деня на аукциона. Поръчките 
се изпращат до БНБ, дирекция „Фискални 
услуги“. Получените поръчки се подлагат 
незабавно на входяща проверка, включваща 
проверка на техния формат съгласно прило­
женията към наредбата, проверка на клю­
човите думи, идентифициращи съответните 
реквизити, и проверка на датата и часа на 
получаване. В случай че се установи грешка, 
се изпраща съобщение до първичния дилър. 
Подадените поръчки могат да бъдат проме­
няни от първичните дилъри до изтичане на 
крайния срок за тяхното получаване, след 
което същите са неотменяеми. За валидно 
се приема последното съобщение.
(2) Поръчката за участие се изготвя по 
образец съгласно приложения № 4, 5, 6, 7, 8 
и 9 и трябва да съдържа: